KLM Flight 633

thumb

KLM-Flight 633 var et passasjerfly som fløy fra Amsterdam til New York. Flyet, en Super Constellation «Triton», havarerte umiddelbart etter avgang fra Shannon lufthavn den 5. september 1955. Flyet havarerte på bredden av Shannon-elven og 28 mennesker ble drept i ulykken. Ulykken var forårsaket av en uventet utfelling av understellet, muligens på grunn av en feil fra pilotens side.

 Triton-katastrofen 
Denne Lockheed Super Constellation «Triton» (registering PH-LKY) ble ført av Adriaan Viruly, en av selskapets mest erfarne piloter. Etter et stopp for å etterfylle drivstoff på Shannon, tok flyet av for turen over Atlanterhavet. Det var 46 passasjerer ombord og ti i besetningen. Kort tid etter takeoff reduserte piloten pådraget fra maximum til METO (Maximum Except Take Off). Kapteinen var ikke klar over at understellet ikke var felt inn, noe som førte til at flyet sank og traff i elvemunningen. Da det tok bakken brøt det i to deler.

Flyet havnet delvis under vann og to av drivstofftankene sprang lekk, og drivstoffet antente. Røykutviklingen førte til at mange passasjerer besvimte og druknet i tidevannet som kom inn. Tilslutt omkom tre av besetningen (alle cabin-crew) og 25 passasjerer.

Selv om ulykken inntraff mindre enn ett minutt etter at flyet tok av fra Shannon, forble lufthavnens myndigheter uvitende om katastrofen før en gjørmete tredjepilot (navigatør), Johan Tieman, snublet inn på flyplassen og ropte: «Vi har krasjet!» Det var 2½ time etter at flyet hadde havarert. Mr. Tieman hadde svømt i land med store smerter og karret seg over myrene til flyplassen, hvis lys var godt synlig fra ulykkesstedet. Det var ikke før kl. 7 om morgenen – 4½ time etter ulykken – at den første redningsenheten nådde de overlevende som var samlet på en gjørmete banke i elva.

 Årsaken til ulykken 
Den offisielle undersøkelseskommisjonen konkluderte med at ulykken var forårsaket av uventet nedfelling av understellet og kapteinens feilvurdering av situasjonen. Han skulle gå av med pensjon året etter, avviste at han var ansvarlig for ulykken, og var bitter for den senere behandlingen han fikk av KLM. I et intervju senere sa han at han rett og slett ikke hadde tid nok til å reagere.

 Eksterne lenker
 Dutch site dedicated to the crash
 Dutch site dedicated to Viruly 

Kategori:Ulykker og hendelser med Lockheed Constellation
Kategori:Flyulykker i 1954